Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: 33. számú melléklet a 46/2009. (XII. 30.) PM rendelethez
Paragraph Index: 2868

2. Az adatlapok adatai E FIN-01. Egészségbiztosítási Alap likviditásának tervezése a finanszírozási terv hónapjában A napi bontásban készült bevételi (E.A.-Ht.1.) és kiadási (E.A.-Ht.2.) táblázatok napi összesen sorainak e tábla bevételi-kiadási adataival kell megegyezniük. A "Napi likviditás (+/-)” a "Bevétel"-ek és a "Kiadás"-ok különbözete. Ha az eredmény negatív hitel igénybevétel, ha pozitív visszatörlesztés történik. Az adatlapot a "tárgyhót megelőző hóvégi egyenleg" halmozott tényadatával, valamint az ebből számított napi hitel/betét állományi adatokkal, a visszaigazolás alkalmával a Kincstár egészíti ki. A betétállomány (+), a hitelállomány (-) előjel alkalmazásával kerül kitöltésre. E FIN-02. Bevételek Az 1. sor "Megelőző hónap végéig tervezett előirányzat", a tárgyhónapot megelőző hónapig tervezett összegeket tartalmazza (január hóban üresen marad). A 2. sor "Tárgyhavi tervezett bevétel" az aktuális hónap bevételét tartalmazza jogcímenként. Ez az összeg meg kell hogy egyezzen az E.A.-Ht.1. finanszírozási naponkénti bontásban készült bevételi táblázat tárgyhó összesen sorával. A 3. a "Tárgyévben a tárgyhó végéig tervezett előirányzat" sorba a megelőző hónap végéig jóváhagyott és a tárgyhavi tervezett sor együttes összege kerül. A következő hónapban ez a halmozott összeg kerül a megelőző hónap végéig tervezett előirányzat 1. sorbába. A 4. sor "Havi előirányzat" számított adat, a költségvetésben szereplő bevételek éves előirányzatának 1/12-e. Az 5. "Időarányos előirányzat" sor számított adat (aktuális hóx1/12). A 6-7. sor a havi, illetve az időarányos előirányzattól való eltérést mutatja. A 8. sor "Éves előirányzat" a költségvetésben szereplő éves bevétel. A "központi költségvetési hozzájárulások" című oszlop tartalmazza az E FIN-04. adatlap havonkénti összegét a közgyógyellátás megtérítése jogcím kivételével. A "Nem az Alapot terhelő ellátások megtérítése" oszlopba kell tervezni a közgyógyellátás központi és önkormányzati megtérítéseinek együttes összegét. E FIN-03. Kiadások A tervezett kiadásokat összefoglaló adatlap. A táblázat sorainak kitöltése azonos az EFIN-02 Bevételek adatlapnál leírtakkal. A "Pénzbeli ellátások" oszlopában tervezett összegnek meg kell egyezni az E.A.-Ht.3. háttér tábla összesen sorával. E FIN-03/A Gyógyszertámogatások kiadásai Nem túlléphető előirányzatok, jóváhagyásra kerülő adatlap. Az 1. sor "Megelőző hónap végéig jóváhagyott/megnyitott előirányzat", a tárgyhónapot megelőző hónap finanszírozási tervében szereplő Kincstár által kitöltött 8. sor adatait tartalmazza (január hóban üresen marad). A 2. sor "Megelőző hónap végéig várható felhasználás" az OEP tárgyhónapot megelőző hónap kiadásaira vonatkozó prognózisát tartalmazza. A 3. sorban "Tárgyhavi igényelt előirányzat" az aktuális hónap tervezett előirányzati keret szükségletét tartalmazza. A 4. sorban "Tárgyévben a tárgyhó végéig tervezett előirányzat" a megelőző hónap végéig megnyitott és a tárgyhavi tervezett kiadás sor együttes összegét kell kimutatni. Az 5. sorban „Megelőző hónap végéig várható maradvány” az OEP prognózisát tartalmazza a tárgyhónapot megelőző hónap végéig várható kiadásainak alakulása alapján. A 6., 7., 8. sort a terv visszaigazolásakor a Kincstár tölti ki. A 9. sor "Havi előirányzat" a költségvetésben szereplő kiadások éves előirányzatának 1/12-e. A 10. "Időarányos előirányzat" sor számított adat (aktuális hóx1/12). A 11-12. sor a tárgyhavi, illetve az időarányos előirányzattól való eltérést mutatja. A 13. sor "Éves előirányzat" a költségvetés szerinti, illetve a módosított éves előirányzat. E FIN-03/B Gyógyászati segédeszköz támogatások kiadásai Nem túlléphető előirányzatok, jóváhagyásra kerülő adatlap. E FIN-03/C Gyógyító-megelőző ellátások kiadásai Nem túlléphető előirányzatok, jóváhagyásra kerülő adatlap. E FIN-04. Központi költségvetési hozzájárulások és a közgyógyellátás megtérítése A költségvetésből nyújtott támogatás igénybevételének éves finanszírozási tervét a megtérítés időpontjainak megjelölésével tárgyévet megelőző hó 25-éig a Pénzügyminisztériumba kell benyújtani jóváhagyásra. A tervet az év során módosítani kell, ha azt jogszabályi változás indokolja, vagy a megtérítés tartósan eltér a tényleges kiadástól. Év közbeni módosítás esetén az adatlapot folyamatos sorszámmal kell ellátni. E.A.-Ht.1. Bevételek A háttértábla az E FIN-02. bevételek elnevezésű főtábla tárgyhavi tervezett bevételek sorának finanszírozási napokra történő bontását tartalmazza. E.A.-Ht.2. Kiadások A háttértábla a tervezett havi kiadások finanszírozási napokra történő bontását tartalmazza. A.-Ht.3. Egészségbiztosítási ellátások kiadásainak túlléphető előirányzatai Az "Éves előirányzat" 1. oszlopban a költségvetésben szereplő éves kiadási előirányzatot kell szerepeltetni. A 2. oszlop "Megelőző hónap végéig megnyitott*/tervezett kiadás" a tárgyhónapot megelőző hónap finanszírozási terveiben szereplő megnyitott előirányzati kereteket tartalmazza (január hóban üresen marad). A Kincstár a túlléphető kiadási előirányzatok esetében havonta a tervezett előirányzati kereteket nyitja meg, de csak az éves előirányzat mértékéig. A 3. oszlop tartalmazza a tárgyhóra tervezett kiadást. A 4. oszlop a második és a harmadik oszlop összege. Éves előirányzatot meghaladó tervezés esetén a 2. és 4. oszlopban tervezett kiadás halmozott összegét kell szerepeltetni. Az 5. és 7. oszlopokat a terv visszaigazolásakor a Kincstár tölti ki. A 6. oszlop a tervezett és az éves előirányzat különbségét tartalmazza. E.A.-Ht.4. Összevont szakellátás alábontása A háttértábla az összevont szakellátás finanszírozásáról tartalmaz további információkat. Kitöltési útmutató az NY FIN 01-04. és NY.A.-Ht.1-5. számú űrlapokhoz

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes